**Egamnazar Muftillaevich Akbarov**(1973-yil 18-iyulda Toshkent shahrida tugʻilgan, Oʻzbekiston SSR) — oʻzbek dzyudochisi, 73 va 81 kilogrammgacha vazn toifalarida ishtirok etgan. XXVIII yozgi Olimpiya oʻyinlari ishtirokchisi va Osiyo chempionatlari sovrindori, Jahon Universiadasi sovrindori.

Sport faoliyati
---------------

Akbarov Egamnazar 1998-yildan buyon xalqaro musobaqalarda ishtirok etib kelmoqda. 1999-yilda Venchjouda (Xitoy) dzyudo boʻyicha oʻtkazilgan Osiyo chempionatida oʻz vazn toifasida bronza medalini qoʻlga kiritadi. 2001-yilda u Pekinda (Xitoy) boʻlib oʻtgan Yozgi Universiadada 73 kg gacha vazn toifasida finalda koreyalik dzyudochi Choi Yong-sinni magʻlub etib, Universiada chempioni boʻladi. 2002-yilda Pusan shahrida (Koreya Respublikasi) boʻlib oʻtgan yozgi Osiyo oʻyinlarida 73 kg vazn toifasida bronza medali sohibi boʻladi. 2002-2003-yillarda Yaponiyadagi xalqaro turnirda bronza medallarini olishga muvaffaq boʻladi.

2003-yilda Osaka shahrida (Yaponiya) dzyudo boʻyicha boʻlib oʻtgan jahon chempionatida 73 kilogrammgacha boʻlgan vazn toifasida u faqat beshinchi oʻrinni egallab, bronza medalini oladi. 2004-yilda Akbarov Egamnazar Olma-Otada (Qozogʻiston) dzyudo boʻyicha oʻtkazilgan Osiyo chempionatida 73 kg vazn toifasida bronza medalini qoʻlga kiritadi. U Afinada (Gresiya) boʻlib oʻtgan Yozgi Olimpiya oʻyinlarida 73 kg vazn toifasida birinchi davradayoq kamerunlik dzyudochi Bernard Mvondo-Etogga magʻlub boʻladi. Sportchimiz Chirchiq shahrida oʻtkazilgan Oʻzbekiston chempionatida 81 kilogrammgacha boʻlgan sportchilar oʻrtasida 81 kilogrammgacha boʻlgan sportchilar oʻrtasida bronza medalini olishga musharraf boʻladi.

Akbarov Egamnazar 2006-yilda Qozogʻistonda oʻtkazilgan xalqaro turnirda 81 kg vazn toifasida birinchi oʻrinni egalladi. 2007-yilda esa Quvaytda oʻtkazilgan dzyudo boʻyicha Osiyo chempionatida 81 kilogrammgacha boʻlgan vazn toifasida yana bir bronza medalini qoʻlga kiritadi. U Rio-de-Janeyroda (Braziliya) dzyudo boʻyicha oʻtkazilayotgan jahon chempionatida 81 kilogramm vazn toifasida 1/32 finalda shveysariyalik Kristof Kellerga imkoniyatni boy berib qoʻyadi. Shundan keyin u sportdagi faoliyatiga nuqta qoʻyadi.

Manbalar
--------

1. ↑  „JudoInside - Asian Championships Wenzhou Event". *www.judoinside.com*. 3-aprel 2019-yilda asl nusxadan arxivlandi. Qaraldi: 25-avgust 2021-yil.
2. ↑  „Roundup: China Wins 6 Titles as 7 Countries Strike Gold in Pool". *web.archive.org* (15-dekabr 2014-yil). 15-dekabr 2014-yilda asl nusxadan arxivlandi. Qaraldi: 25-avgust 2021-yil.
3. ↑  „УНИВЕРСИАДА" (ru). *sport-express.ru*. 25-avgust 2021-yilda asl nusxadan arxivlandi. Qaraldi: 25-avgust 2021-yil.
4. ↑  „Wayback Machine". *web.archive.org* (5-oktabr 2013-yil). 5-oktabr 2013-yilda asl nusxadan arxivlandi. Qaraldi: 25-avgust 2021-yil.
5. ↑  „Results of 2004 Asia Championship". *web.archive.org* (12-sentabr 2014-yil). 12-sentabr 2014-yilda asl nusxadan arxivlandi. Qaraldi: 25-avgust 2021-yil.
6. ↑  „Men's 66-73kg judo results" (12-avgust 2004-yil). Qaraldi: 25-avgust 2021-yil.
7. ↑  „Спор ведут дзюдоисты" (ru). *UzReport.news*. 25-avgust 2021-yilda asl nusxadan arxivlandi. Qaraldi: 25-avgust 2021-yil.
8. ↑  „Wayback Machine". *web.archive.org* (4-may 2008-yil). 4-may 2008-yilda asl nusxadan arxivlandi. Qaraldi: 25-avgust 2021-yil.